पाएं अपने शहर की ताज़ा ख़बरें और फ्री ई-पेपरडाउनलोड करें
शहर के गांधीनगर क्षेत्र में पति-पत्नी की जीवन यात्रा एक साथ पूरी हुई। एक ही चिता पर दोनों का अंतिम संस्कार किया गया। दोनों को एक चिता पर देख लोगों की आंखें नम हाे गई। शहर के गांधीनगर में मैथिली ब्राह्मण परिवार के रमेश चंद्र मिश्रा (80) उनकी धर्मपत्नी उमा मिश्रा (75) का एक ही दिन निधन हो गया। शनिवार सुबह 4 बजे रमेशचंद्र मिश्रा का निधन हुआ।
करीब 10:30 बजे अर्थी तैयार की गई। उनकी पत्नी उमा मिश्रा अंतिम विधि कर रहीं थीं। पति के चरणों में नारियल छोड़ जैसे ही वो घर में गईं, दम तोड़ दिया। दंपती की मौत के बाद घर में मातम छा गया। मैथिली समाज व आए हुए लोग पत्नी व पति के शव को एक साथ शव वाहिनी से श्मशान घाट लाया गया। जहां पर उनके बेटे अरुण मिश्रा ने मुखाग्नि दी।
दोनों शवों को एक साथ देख उपस्थित लोगों की आंखें नम हुई। रमेश चंद्र मिश्रा रेलवे के रिटायर्ड पेंशनर थे और उनको इलेक्ट्रिक एवं मैकेनिकल दोनों में महारथ हासिल थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn